Daar word deesdae so 'n groot verskeidenheid toere aangebied en geadverteer dat dit vir voornemende toerlede moeilik is om keuses te maak. Vanselfsprekend kyk 'n mens na die toerprys. Daar is egter ook 'n paar ander belangrike aspekte waaraan 'n mens aandag moet gee om werklik te bepaal waar jy die beste waarde vir jou geld kry.
Antwoord: As mens 'n lang dag agter die rug het, wil jy darem graag in 'n hotel van goeie kwaliteit tuis gaan waar jy behoorlik in 'n gerieflike kamer kan uitrus.
Antwoord: Maak seker daar word 'n behoorlike buffet-ontbyt aangebied waar jy kan kies en keur na eie smaak. 'n Koppie koffie en 'n paar broodrolletjies is tog nie genoeg vir 'n hele dag nie. Is aandetes by die toerprys ingesluit? Ná 'n bedrywige dag het 'n mens nie lus om elders na ordentlike eetplekke te gaan soek nie. Op die ou end betaal jy dan dikwels meer vir 'n goeie bord kos, of net so veel as wat dit vir jou in 'n hotel vir die groep sou kos.
Antwoord: Maak seker dit is 'n luukse bus wat toegerus is met die nodige geriewe: gemaklike rug- en armleunings, kopstutte, beenruimte, lugversorging, groot vensters en toiletgeriewe. Die busbestuurder moet bekwaam, vriendelik en behulpsaam wees. 'n Onervare en onbeskofte bestuurder kan 'n toer totaal bederf.
Antwoord: As die toergroep redelik homogeen is wat taal en kultuur betref, is dit soveel makliker om 'n gemoedelike atmosfeer te skep, almal tevrede te stel en gelukkig te hou. D­ít bied 'n uitdaging wanneer daar mense van verskillende ander lande ook by die groep aansluit wat die groepsgebondenheid beïnvloed en kommunikasie bemoeilik. Om goeie vriende op 'n toer te maak is baie kosbaar!
Indien die bogenoemde vrae bevredigend beantwoord is, kan u makliker 'n evaluering maak en behoort dit vir u moontlik te wees om 'n goeie keuse te maak en die regte toer te kies.